Navfal ibn Xuvaylid. Navfal ibn Xuvaylid ibn Asad – Islom paygʻambari Muhammad bilan muloqot qilgan musulmon boʻlmagan shaxlar biri. Biografiyasi. Navfal ibn Xuvaylid ib Asadning otasi Xuvaylid ibn Asad Xadicha bint Xuvaylidning ota tomonidan akasi edi. Onasi „Al-Adaviyya“ nomi bilan mashhur boʻlgan Xuzaa qabilasining Adiy urugʻidan boʻlgan. Navfal ibn Xuvaylid Qurayshning asosiy kishilaridan biri ediGuillaume/Ishaq p. 337.. U „Quraysh arsloni“ laqabi bilan tanilgan boʻlib, jismoniy quvvati va jasurligi bilan qabila aʼzolari orasida juda mashhur boʻlgan. Navfal ibn Xuvaylidning oʻgʻli al-Asvad islomni erta qabul qilib, 616-yilda Habashistonga hijratga joʻnayotganlar safiga qoʻshilgan. Biroq Navfal ibn Xuvaylidning oʻzi Muhammadga qarshi chiqadi va bu qilmishi bilan „Quraysh shaytoni“ nomi bilan taniladi. Navfal ibn Xuvaylid bir paytlar Abu Bakr Siddiq va Talha ibn Ubaydullohni bir-biriga arqon bilan bogʻlab qoʻyganligi sababli ham bu ikkisi „"al-Qarineyn“ – „ikkisi bir-biriga bogʻlangan"“ degan nom olgan edi. Oʻlimi. Ayrim manbalarda 624-yili Badr jangida Navfal ibn Xuvaylid Muhammadning kuyovi Ali tomonidan oʻldirilgan deyilsaGuillaume/Ishaq p. 337., boshqa bir rivoyatga koʻra, u jangda oʻz jiyani Zubayr ibn Avvom tomonidan oʻldirilganligi aytiladi.